Boek: Deidre Jantjies se KhoenaverhaleDeidre Jantjies Stories in die wind bevat tien verhale wat die minder bekende stories van die mense van die Richtersveld, Namakwaland en Kalahari vertel. Die karakters is diere, mense, die son, maan en sterre en die stories gaan onder meer oor Skilpad en Volstruis wat mekaar die stryd aansê, die mense van Hoerikwaggo wat //Hui !Gaeb toe trek en die ster wat vir die ou man stories gee sodat hy elke aand een het om vir die mense te vertel. Stories in die wind is deur Deidre Jantjies geskryf met illustrasies deur Davin Andrew. Die boek word deur Protea Boekhuis uitgegee. Jantjies is passievol oor die stories van vroue. Sy is die stigter van Na Aap Produksies, wat fokus op stories uit Suider-Afrika. As verhoogkunstenaar het sy haar eie stories begin skryf om die ryk erfenis en tradisies van minderheidsgroepe te bewaar. Andrew is ŉ illustreerder, grafiese kunstenaar en strokiesprentkunstenaar in die inligtingsontwerp- en strokiesprentveld. Hy doen werk in Kaapstad en Johannesburg. Uitgewer: NB-Uitgewers Prys: R180,00* *Prys onderworpe aan verandering Koop die boek by Graffiti Boeke